rlitschk/wikidir huggingface dataset:
S Kabinett Stoiber III isch vum 6. Oktober 1998 bis zum 14. Oktober 2003 d Staatsregierig vum Freistaat Bayern gsii. D CSU het bi dr Landdagswahl am 13. September 1998 52,91 % vu dr Stimme un dodermit 123 vu dr insgsamt 204 Sitz gwunne. Dodermit het d Bartei unter em Minischterbresidänt Edmund Stoiber als furt chenne ellai regiere. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Edmund Stoiber (1998-2003)
S Kabinett Stoiber IV isch vum 14. Oktober 2003 bis zum 16. Oktober 2007 (ab 1. Oktober 2007 kummissarisch) d Staatsregierig vum Freistaat Bayern gsii. D CSU het bi dr Landdagswahl am 21. September 2003 60,67 % vu dr Stimme un dodermit 124 vu dr insgsamt 204 Sitz gwunne. Dodermit het d Bartei unter em Minischterbresidänt Edmund Stoiber als furt chenne ellai regiere. Wel sy Rugghalt in dr Bartei allmee gschwunden isch, het dr Stoiber am 18. Jänner 2007 verchindet, ass er sy Amt as Minischterbresidänt zum 30. Septämber 2007 abgit. Noofolger vum Stoiber as bayerische Minischterbresidänt isch dr Günther Beckstein wore, s viert Kabinett Stoiber isch kummisarisch no bis zum 16. Oktober 2007 im Amt blibe. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Edmund Stoiber (2003-2007)
S Kabinett Beckstein isch vum 16. Oktober 2007 bis zum 27. Oktober 2008 d Staatsregierig vum Freistaat Bayern gsii. Noch em Ruggdritt vum Edmund Stoiber as bayerische Minischterbresidänt zum 30. Septämber 2007 isch dr Günther Beckstein zue sym Noofolger gewehlt wore. Wel d CSU het bi dr Landdagswahl am 28. Septämber 2008 s schlächtsch Ergbenis syt 1946 iberchuu het, isch dr Beckstein nimi aadrätte zue dr Wahl vum Minischterbresidänt. Sy Noofolger isch derno dr Horst Seehofer wore, wu s Kabinett Seehofer I bidlet het. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Dr. Günther Beckstein (2007-2008)
S Kabinett Seehofer I isch vum 30. Oktober 2008 bis 8. Oktober 2013 d Staatsregierig vum Freistaat Bayern gsii. Wel d CSU het bi dr Landdagswahl am 28. Septämber 2008 mit 43,4 % vu dr Stimme s schlächtscht Ergebnis syt 1946 iberchuu het, isch dr Günther Beckstein nimi aadrätte zue dr Wahl vum Minischterbresidänt. Sy Noofolger isch derno dr Horst Seehofer wore, wu ne Koalizion mit dr FDP bildet het. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Horst Seehofer (2008-2013)
S Kabinett Seehofer II isch vum 10. Oktober 2013 bis 21. Merz 2018 d Staatsregierig vum Freistaat Bayern gsii. Wel d CSU het bi dr Landdagswahl am 15. Septämber 2013 47,7 % vu dr Stimme un mit 101 vu insgsamt 180 Sitz wider e absolut Mee im bayerische Landdag gwunne. Dodermit het d Bartei unter em Minischterbresidänt Horst Seehofer wider ellai chenne regiere. Am 13. Merz 2018 isch dr Seehofer vum Amt as Minischterbresidänt zrufggdrätte un isch uf Berlin gange un as Bundesinneminischter in s Kabinett Merkel IV yydrätte. Zwisch em 14. un 16. Merz 2018 het d Ilse Aigner d Gschäft as kummissarischi Minischterbresidänti glaitet, am 16. Merz 2018 isch derno dr bishärig Finanzminischter Markus Söder zum neie Minischterbresidänt gwehlt wore. Noofolger vum Kabinett Seehofer II isch derno zum 21. Merz 2018 s Kabinett Söder I wore. Peter Jakob Kock: Der Bayerische Landtag. Eine Chronik. Hrsg. vom Bayerischen Landtag. 7. aktualisierte Auflage. München 2016 (Online) www.bayern.de: Kabinett Horst Seehofer (2013-2018) 2013 2018 - Der Bayernplan (csu.de)
Kardinaal isch e gäistlige Diddel in dr römisch-katholische Chille und im Rang dr höggste noch em Babst. Mit em Kardinaalsdiddel überchunnt dr Gäistlig e bsundrigi Mitverantwortig an dr Gsamtläitig vo dr Chille im Kardinaalskollegium und dr Röömische Kurie und git em s Rächt bis zur Volländig vom 80. Lääbensjoor grundsätzlig bi dr Waal vom Babst mitzstimme. Diözesaanbischöf mit em Kardinaalsdiddel kümmere sich um die Ufgoobe zuesätzlig zur Läitig vo iirem Bistum, wääred Kuriekardinääl mit Minister chönne vergliche wärde und an dr Kurie in Room schaffe. S Kardinaalskollegium isch in drei Klasse vo Kardinääl iidäilt, si Vorsitzend isch dr Kardinaaldekaan. Vo de 225 Kardinääl, wo zur ZIt no lääbe, weere 126 im Konklaav waalberächdigt (Stand: 27. November 2022)Vorlage:Zukunft. Dr Usdruck Kardinaal chunnt vom latiinische cardinalis „wichdig, vorzüüglig“ (abgläitet us cardo „Düürangle, Drüll- und Angelpunkt“). Ursprünglig het er sich uf e Gäistlige bezooge, wo an ere räömische Hauptchille (cardo) – aagstellt gsi isch au usserhalb vo Rom (incardinatus cardinalis), wo em e Chille oder Diakonii as Ditelchille (tituli cardinales) in Rom aaverdraut gsi isch. Dr volli Diddel isch: Sanctae Romanae Ecclesiae Cardinalis („Kardinaal vo dr Häilige Röömische Chille“), was in chirchlige Urkunde mäistens mit S. R. E. Cardinalis abkürzt wird. D Patriarche
S Kabinett Söder I isch vum 21. Merz bis zum 12. Novämber 2018 d Staatsregierig vum Freistaat Bayern gsii. Wu dr Horst Seehofer am 13. Merz 2018 vum Amt as Minischterbresidänt zrufggdrätte un as Bundesinneminischter in s Kabinett Merkel IV yydrätten isch, isch dr Markus Söder am 16. Merz 2018 sy Noofolger wore. www.bayern.de: Kabinett Dr Markus Söder (2018) 2013 2018 - Der Bayernplan (csu.de)
S Kabinett Söder II isch syt em 12. Novämber 2018 d Staatsregierig vum Freistaat Bayern gsii. D CSU het bi dr Landdagswahl am 14. Oktober 2018 37,2 % vu dr Stimme un 85 vu insgsamt 205 Sitz im bayerische Landdag gwunne. Dr Minischterbresidänt Markus Söder het druf e Koalizion mit dr Freie Wehler bildet. www.bayern.de: Kabinett Dr Markus Söder (seit 2018)
Breitnau isch e Ort 30 km östlich vu Friburg im Brisgau im Südschwarzwald (Hochschwarzwald). Dr Breitnauer Bann isch sehr wittläufig mit viile, verstrait glägene, zum Deil grosse Burehöf, die meiste devu mit em fier dr Schwarzwald typische Krüppelwalmdach. Dr eigentlich Ortskern isch vergliichwiis klei, isch aber in dr ledschte Johre im Zuenämme begriffe. Breitnau lit 10 km vum Titisee entfernt. Breitnau wird erschtmols 1275 als Breittnowe urkundlich erwähnt, es isch aber wohl älder, wil die erscht Kilche um 1200 erbaut worre isch. Es isch domols im Bsitz vu dr Herre vu Falkestei gsi. 1408 hän die inzwische verarmte Falkesteiner ihr Besitz an die Herre Schnewlin vu Landeck verkauft. E Kilche isch am Ort sit ca. 1200 noochwiisbar. Die hüttig Pfarrkilche stammt vu 1753. 1935: Steig Mit em südlich glägene Noochberort Hinderzarte bildet Breitnau e Verwaltungsgmeinschaft un deilt sich Grund- un Hauptschuel. Ergebnis vo dr Landdagswahle sit 2006: 1 2006: WASG, sit 2011: Die Linke Breitnau läbbt iberwigend vu Forst- un Weidewirtschaft, in dr Nächi vu dr Bundesstross 500 spilt au Tourismus e Rolle. Im Summer eignet sich Breitnau fier Wanderunge, wo, wil s'Glände in witte Beriiche e Art Hochebeni darstellt, keini grosse Astrengunge erfordere. Klars Wetter vorusgsetzt, ergäbbe sich debi
D kabardiinischi Sprooch (au Ost-Tscherkessisch) isch e nordwestkaukaasischi Sprooch. Si wird vo rund 1,6 Millioone Lüt gschwätzt, wo alli Tscherkesse si. Die kabardiinische oder osttscherkessischi Schriftsprooch isch us em Dialäkt vom tscherkessische Stamm vo de Kabardiiner bildet und isch au d Schriftsprooch für e Stamm vo de Beslenejer. D Kabardiiner in Russland bezäichne iiri Sprooch as къэбэрдеибзэ (qăbărdeibză) oder mit em Ooberbegriff адыгэбзэ (adəgăbză), wo die tscherkessische Sprooche im Allgemäine bezäichnet. Die ursprüngligi Häimet vo dr Sprooch isch s Gebiet zwüsche de Flüss Kuban und Terek nördlig vom Kaukasus, wo hüte d Nordhelfti vo dr autonoome Republik Kabardino-Balkarie und Däil vo de Gebiet nääbedraa usmacht. D Sprooch het in Kabardino-Balkarie und au im Karatschai-Tscherkessie westlig drvo offizielle Charakter. Wo d Russe am Ändi vom Kaukasuschrieg (1817–1864) d Macht über d Kabardiiner übernoo häi, si e Hufe von ene in s domoolige Osmanische Riich gflüchdet und häi sich in Nordanatoolie niidergloo, wo hüte öbbe zwäi Driddel vo de Sprächer vom Kabardaanische (im Joor 2005 si s öbbe e Millioon gsi) lääbe. Im ursprünglige Sproochgebiet häi 2002 öbbe 500'000 Muetersproochler gläbt. D Kabardiiner si au in anderi Länder wie Jordaanie (56'000), Süürie (39'000) und Dütschland (14'000) usgwanderet. S Kabardiinische isch vo 1923
S Ministerium vo dr Justiz und für Migrazioon Baade-Württebärg (MJ BW) isch en Oobersti Landesbehörde. Es isch äins vo zwölf Ministeerie in der Verwaltig vom Land Baade-Württebärg. D Marion Gentges (CDU) isch sit 2021 d Ministere, dr Siegfried Lorek (CDU) dr Staatssekretäär. Dr Läitend Beamti und Amtsschef isch sit 2016 dr Ministeriaaldiräkder Elmar Steinbacher (CDU). Vo 1952 bis 1984 het d Behörde Ministerium vo dr Justiz ghäisse, vo 1984 aa isch si Naame Ministerium vo dr Justiz und für Bundesaagläägehäite gsi, denn isch s vo 1991 aa wider nume no s Ministerium vo dr Justiz gsi, ab 2016 Ministerium vo dr Justiz und für Öiropa und im Joor 2021 isch s zum Ministerium vo dr Justiz und für Migrazioon worde. Dr Ufgoobe- und Zueständigkäitsberiich umfasst: Sämtligi Verwaltigsaagläägehäite im Beriich vo dr ordentlige Grichtsbarkäit, vo de Staatsaawaltschafte, vo dr Verwaltigsgrichtsbarkäit, vo dr Finanzgrichtsbarkäit, vo dr Soziaalgrichtsbarkäit und vo dr Aarbetsgrichtsbarkäit vom Land; d Usarbäitig vo Gsetzentwürf und d Brüefig vo verfassigsrächtlige Frooge, sowit nit anderi Ministerie zueständig si (Funkzioon as sog. Justiziaar vo dr Landesregierig); die rächtligi Beguetachdig vo Gsetzentwürf; d Bearbäitig vo zwüschestaatlige Aagläägehäite vo dr Rächtspflääg; dr Stroofvollzug; s Gnadewääse; d Bewäärigshilf und d Grichtshilf; Aagläägehäite vo de Rächtsaawält
S Ministerium für Finanze Baade-Württebärg isch en Oobersti Landesbehörde. Es isch e Ministerium in dr Verwaltig vom Land Baade-Württebärg. D Behörde het iire Sitz am Schlossblatz 4 in dr Landeshauptstadt Stuttgart. Dr Danyal Bayaz (vo de Grüene) isch dr Minister sit 2021, d Gisela Splett (Grüene) isch sit 2016 d Staatssekretäärin. Dr läitend Beamti und Amtsschef isch sit 2016 dr Ministeriaaldiräkder Jörg Krauss (vo de Grüene). dr Amtsläiter vom Finanzministerium isch dr Finanzminister, understützt vom Staatssekretäär. Am 12. Mai 2011 isch s für d Zit vo dr grüen-roote Legislatuurperioode bis Mai 2016 mit em Wirtschaftsministerium zum Ministerium für Finanze und Wirtschaft Baade-Württebärg zsämmegschlosse worde. Wo s Kabinett Kretschmann II d Regierig übernoo het, isch s Ministerium wiider äigeständig worde. Zum Gschäftsberiich ghööre: die allgemäini Finanzpolitik und die öffentligi Finanzwirtschaft s Hushalts-, Kasse- und Rächnigswääse, d Finanzblaanig; d Finanzbeziejige zum Bund, de Länder und Gmäinde und zur Öiropääische Unioon; d Gäld-, Kredit- und Schuldeverwaltig und Landesbürgschafte; s Loon-, Versorgigs- und Dariifrächt inklusiiv em Räis- und Züügligsunchosterächt, s Biihilfrächt; s Stüürwääse und d Stüürverwaltig, d Landes-, Gmäindi- und Bundesstüüre; dr staatlig Hoochbau, s staatlige Vermööge s Baumanidschment (staatlige Hoochbau), s Immobiliemanidschment (staatligi Liigeschafte ooni d Waldwirtschaft, s Underbringe vo de Behörde), s
Dr Karl-Josef Fuchs (* 1960 z Minschterdal im Schwarzwald) isch e dytsche Choch. Dr Fuchs stammt us ere Gaschtwirtsfamilie un fiert hit in fimter Generazion s Hotel Spielweg z Minschterdal. S Huus ghert dr Familie syter anne 1861. Vu 1977 bis 1980 het er sy Lehr im Reschtaurant Schwarze Adler bim Franz Keller Junior un em Senior gmacht; s Reschtaurant wird syter 1969 mit eme Michelin-Stärn uuszaichnet. No hter er im Le Canard z Hamburg un in dr Schweizer Stuben z Wertheim-Bettingen gschafft. Anne 1986 isch dr Karl-Josef Fuchs an haimische Härd im Spielweg retuurgchehrt. Dr Fuchs isch Grindigsmitglid vu dr Jeunes Restaurateurs d’Europe z Dytschland, ere Verainigung vu untertzwische 50 junge dytsche Spitzechech. Syt 1995 produziert er in dr aigene Cheeserei drei Spielweger Cheessorte. Vu Juni 2010 bis Oktober 2013 het dr Fuchs im Wägsel mit em Jürgen Koch un em Christian Mittermeier Bydreg fir dr Blog „Nachgesalzen“ uf Zeit Online gschribe. Dr Fuchs isch ghyrote un het mit syre Frau Sabine zwoo Deechtere, Kristin un Viktoria. Die große Wildkochschule. 2005 Die neue große Wildkochschule. Tre Torri 2011, ISBN 978-3941641518. Die 100 besten Wildrezepte: Das Kochbuch. Tre Torri Verlag 2013, ISBN 978-3941641983. SZ Gourmet Edition: Das Beste vom Wild
D Viktoria Fuchs (* 2. Augschte 1990) isch e dytschi Chechi un Gaschtwirti. D Viktoria Fuchs isch e Dochter vum Karl-Josef Fuchs un stammt us ere Gaschtwirtsfamilie, wu in dr segste Generazion s Hotel Spielweg z Minschterdal im Schwarzwald fiert. Si het 2008 im Reschtaurant „Hirsche“ z Sulzburg unter dr Laitig vu dr Douce Steiner Chechi glehrt. Derno het si unter anderem im „Le Canard“ z Hamburg vum Ali Güngörmüs un im Reschtaurant „Luce d’Oro“ uf Schloss Elmau gschafft. Anne 2015 het si zäme mit ire Schweschter Kristin dr Familiebedrib ibernuu, sii isch Chuchischefi vum Reschtaurant un iri Schweschter isch fir dr Service zueständig. Wu im Merz 2020 im Zug vu dr COVID-19-Pandemy s Hotel un s Reschtaurant zytwys het mieße zuegmacht wäre, hän si dr Bedrib mit eme Abholservice un Versandpaket ufrächt ghalte. D Viktoria Fuchs fiert d Chuchi vu irem Vater mit regionale Wildgricht wyter un kombiniert si mit asiatische Rezäpt. Anne 2021 het s Reschtaurant e Griene Stärn vum Guide-Michelin fir „noohaltigi Gaschtronomy“ iberchuu. The Washington Post het anne 2019 iber e Tour dur d Destillerie vum Schwarzwald brichtet un do au ne Bsuech im Reschtaurant vu dr Viktoria Fuchs gnännt. Anne 2022 isch d Fuchs in
As Italiänisierig wird im Allgemäine d Verdrängig vo andere Sprooche dur s Italiänische bzw. d Akkulturazioon vo ethnische Minderhäite in Itaalie bezäichnet. Im Bsundere bezäichnet dr Begriff dr Versuech vo dr faschistische Regierig vom Köönigriich Itaalie, wo 1922 an d Macht cho isch, d Gebiet mit nit-italiäänische Bevölkerige, wo im Raame vom Irredentismus zu Itaalie cho si, sproochlig und kulturell italiäänisch z dominiere und iine iiri äigeni Identidäät wägznee. s Südtirol, wo bis 1919 zu Ööstriich-Ungarn ghöört het, isch mit em Verdraag vo Saint-Germain zum Köönigriich Itaalie cho. s Kanaltal, bis 1919 Däil vo Kärnte (Ööstriich-Ungarn) die dütsche Sproochinsle vo de Zimbere und de Färsedaaler in Nordostitaalie d Haafestadt Triest und iiri Umgääbig, bis 1919 as freiji Gmäind Däil vo Ööstriich-Ungarn Istrie, bis 1919 Däil vo Ööstriich-Ungarn Däil vo dr histoorische Regioon Dalmaazie, bis 1919 as Köönigriich Dalmaazie Däil vo Ööstriich-Ungarn s Aostadaal Sardiinie die Ioonische Insle (1941–1943) die Italiänische Egeis-Insle (1923–1943) Dr Ardikel «Italianisierung» uf dr dütsche Wikipedia Walter Freiberg (i. e. Kurt Heinricher): Südtirol und der italienische Nationalismus – Entstehung und Entwicklung einer europäischen Minderheitenfrage, Universitätsverlag Wagner, Innsbruck 1990 , 2 Bände, ISBN 978-3-7030-0224-3. Claus Gatterer: Im Kampf gegen Rom – Bürger, Minderheiten und Autonomien in Italien, Europa-Verlag,
En Notaar oder e Notaarin (vo latynisch notārius ‚Gschwindschryber, Schryber, Stenograaf‘) isch öpper, wo wichtigi Rächtsgschäft beuurkundet und Underschriften und Abschrifte beglaubiget. Schaffe tuet er oder sy uf eme Notariaat. En Notaar tuet wichtigi Voorgäng im Rächtsläbe «öffentlich beuurkunde» und «beglaubige», wies i de Rächtsspraach ghäisst. Daadezue ghööred bsunders: Sachen im Zämehang mit em Grundäigetum (Chauffverträäg, Dienschtbaarkäite, Schuldbrief usw. – aso s Grundstuckrächt), Verträäg, wos um d Ee und um s Eerbe gaat (aso s Familien- und s Eerbrächt), um d Gründig vo jurischtische Persoone wie Akziegsellschafte, Gsellschafte mit bischränkter Haftig und Gnosseschafte (aso s Gsellschaftsrächt) und Stiftige, (i de Schwyz) Bürgschafte mit eme Haftigsbetraag vo über 2000 Franke, (i de Schwyz) Voorsoorguufträäg, und (z Tüütschland) Verpfändige vo GmbH-Aatäil. Es gaat aso um Theeme, wo me mues ganz sicher chöne sy, das di jurischtisch Form stimmt: S Ziil vom Tue vom Notaar isch d Rächtssicherhäit, und er hät e Waarnfunkzioon, sodas de Verchöiffer, Bürg, Verpfänder usw. nöd öppis Unüberläits macht, won en spööter röit. En Notaar mues drum prüeffe, was er underschrybt, und syne Chunde mit Raat zur Syte staa. Bin ere Beuurkundig tuet de Notaar de ganz Inhalt vomene Schriftstuck absägne, bin ere Beglaubigung nu d Underschrift(e) oder d
De Roßkopfdurm (aigentlig Friedrichsturm noch em Großherzog Friedrich I. vu Bade) isch Uussichtsdurm uf em 737 Meter hoche Roßkopf bi Friburg zwisch em Dreisamtal un em Glotterdal. De Durm isch 34,4 Meter hoch un in Stahlfachwerchbauwiis baut. Zahlt het de Roßkopfdurm de Schwarzwaldverain, wu de Ufdag an d Friburger Firma Ph. Ant. Fauler gee het. Im Johr 1889 isch de Durm deno baut wore. Er ghert zue de eltschte Stahlfachwerchdirm z Ditschland. Me kaa vu de Uusssichtsplattform vum Durm uus, wu iber d Dolder vu de Baim driber goht, im e Rundum-Panoramablick iber de Schwarzwald un s Rhiidal, bi gueter Sicht in Richtig Side au bis zue de Alpe un Richtig Weschte bis zum Kaiserstuel un de Vogese sääne. Jörg Schlaich, Matthias Schüller: Ingenieurbauführer Baden-Württemberg. Bauwerk Verlag, Berlin 1999, ISBN 3-934369-01-4, S. 463–464. Commons: Roßkopfturm – Sammlig vo Multimediadateie Freiburg Bilder-Galerie: Fotos vom Roßkopfturm Alemannische Seiten: Friedrichsturm Rosskopf 48.017.9016666666667Koordinate: 48° 0′ 36″ N, 7° 54′ 6″ O
Ferrara isch en ooberitaliäänischi Stadt in dr östlige Po-Eebeni in dr Regioon Emilia-Romagna, d Hauptstadt vo dr Browinz Ferrara und Sitz vom e Erzbischof. D Stadt lit am rächte Ufer vom Po, und en Arm von em, dr Po di Volano fliesst zmizt dur d Stadt. Ferrara isch e Wirtschafts- und Kulturzentrum und e groossi Uniwersidäätsstadt; d Uni isch 1391 gründet worde und isch äini vo de eltiste in Öiropa. Ferrara isch im früeje Middelalter entstande und eso äini vo de weenige italiäänische Groossstedt, wo nid vo de alte Röömer gründet worde isch. Fast die ganzi middelalterligi Stadtmuure isch no intakt. Die hütigi Stadtstrukduur stammt us em 14. Joorhundert, wo d Stadt vo dr Familie Este regiert worde isch. Dr Hoofarchidekt Biagio Rossetti het d Erwiterig vom Stadtkärn entworfe, wo as die ersti modärni Stadtblaanig uf dr Wält gältet. Dr histoorisch Stadtkärn vo Ferrara isch vo dr UNESCO as Wältkultuurerb anerkennt worde. Ferrara isch äini vo de weenige groosse Stedt in Itaalie, wo kä röömische Ursprung häi. Dr Ort isch woorschinlig as Siidlig vo de Lüt, wo bi de Laguune an dr Mündig vom Po gläbt häi, gründet worde. Er isch zum erste Mol im ene Dokumänt vom Langobardeköönig Aistulf
D Hermine Berta Maier-Heuser (au Hermine Maierheuser; * 22. Oktober 1882 z Linkenheim as Hermine Heuser; † 23. Juni 1968 z Charlsrue) isch e dytschi Volksschuellehreri un Schriftstelleri gsii. D Hermine Heuser isch e Dochter gsii vum Friedrich Wilhelm Heuser (1849–1893), eme Chiefer un Chlaichaufmann, un däm syre Frau Berta Wilhelmina, geb. Ratzel (1854–1919). Si isch evangelisch gsi un isch ufgwagse mit eme Brueder, Emil Friedrich (1879–1895). Si isch vu 1889 bis 1897 uf Volksschuel z Linkenheim gange. Wel ire Vater un churz druf au ire Brueder frie gstorbe sin, het si scho frie mieße go Gäld verdiene un het derno 1897 bis 1904 as Najeri z Charlsrue un z Linkenheim gschafft. Vu 1904 bis 1907 het si ne Uusbildig zur Volksschuellehreri z Sinsheim un z Fryburg gmacht un no vu 1907 bis 1910 as Lehreri z Adelsheim unterrichtet. Anne 1910 het si z Adelsheim dr Karl August Maier (1884-1943) ghyrote, wu as Hauptlehrer un Kumpenischt gschafft het. Mit ihm het si zwai Chinder ghaa, d Dochter Margarete Hermine (* 1910) un dr Suhn Kurt Ernst (1913-1965). D Familie het zuerscht z Adelsheim gläbt un isch speter uf Charlsrue zoge. Ab 1923 isch as Familiename Maier-Heuser noogwise, wu si speter
D Este göön im Mannesstamm uf d Otbertiner (italiäänisch Obertenghi) zrugg, äins vo de eltiste italiäänische Aadelsgschlächter, sit 951 Markgraafe vo Ostligurie, vo öbbe 1000 aa Markgraafe vo Mailand, Tortona und Genua. Dr Alberto Azzo II. vo Este (* 997, † 1096/97), Markgraaf vo Mailand, het d Erbin vo de schwööbische Welfe ghürootet; sini Söön häi die bäide Hauptlinie vom Gschlächt gründet: Die elteri Linie het s „Huus Welf-Este“ bildet, wo 1070 s Herzogdum vo Bayre regiert het und wo von em s Huus Hannover abstammt, wo bis hüte existiert. Die jüngeri Linie „Fulc-Este“ het vo 1240 bis 1597 Ferrara regiert und vo 1288 bis 1796 Modena, sit 1452 as Herzöög vo Modena. Aaghöörigi vo deere Familie si bedütendi Mezeen in dr Rönessansszit gsi. Die Linie isch 1803 usgstorbe und vo dr habsburgische Nääbelinie Ööstriich-Este beerbt. Es isch dr Filosoof und Uniwersaalgleerti Gottfried Wilhelm Leibniz gsi, wo 1688 genealoogischi Stuudie im Ufdtraag vom Huus vo de Welfe gmacht het und dr gmäinsaam Ursprung vo de bäide Hüüser het chönne noochwiise und mit dr Hochzit vom Droonerb Rinaldo d’Este mit dr Brinzässin Charlotte Felicitas vo Hannover au e chliini ‚Wiiderveräinigung‘ vo de bäide Familiezwiig arrangschiert het. Dr Ardikel «Este (Adelsgeschlecht)» uf
Vitztum, au Viztum, Vitzthum(-amt) oder Vizedom vo latiinisch Vicedominus) isch d Amtsbezäichnig vom ene Stellverdräter oder Statthalter vom Souverän (Landesherr) gsi, ursprünglig in gäistlige, spööter au in wältlige Fürstedümer. S Amt het sich im Lauf vo dr Zit zu däm vom ene landesfürstlige Beamte und sini Hauptufgoobe si gsi, s Finanzwäse z läite und richterligi Funkzioone woorznää. In de süd- und middeldütsche Gebiet het dr Vitztum spööter mäistens d Bezäichnig Oberamtmann überchoo. Z Frankriich het sich dr Vidame entwigglet. Us em Begriff Vitztum isch au dr Naame vom thüringisch-säggsische Aadelsgschlächt vo deene vo Vitzthum, s Baasler Ministeriaalegschlächt Vitztum und au dr Naame Fitzthum. Vom 9. Joorhundert aa gits dr Vitztum under anderem z Itaalie und in dr spanische Mark. Im 11. Joorhundert kennt men en au in südlige und westlige dütsche Gau. Bsundrigs verbräitet si d Vicedomini an de Bischofschille. Noch em Herzog het dr Vitztum as äine vo de erste Männer im Land gulte und isch über de vier wichdigste Hofämter gstande: Kämmerer (camerarius) Marschall (marschalcus) Truchsess (dapifer) Mundschänk (pincerna) Dr Ardikel «Vitztum» uf dr dütsche Wikipedia Eduard Rosenthal: Geschichte des Gerichtswesens und der Verwaltungsorganisation Baierns. Stuber, Würzburg 1889 (google.com [abgerufen am 2. Oktober 2022]). Normdate: GND: 4188463-2
D Mathilde (au Mathilde vo Tuszie; * um 1046; † 24. Juli 1115 z Bondeno) us dr Familie vo de Herre vo Canossa isch äini vo de mächdigste Aadlige in Itaalie in dr zwäite Helfti vom 11. Joorhundert gsi. As Markgräfin het si über witi Gebiet vo dr Toskana und dr Lombardei gherrscht. As Verwandti vom saalische Kaiserhuus het si im Inwestituurstrit vermiddlet. In däm Komflikt mit em Reformpapsttum um s Verheltnis zwüsche dr gäistlige (sacerdotium) und dr wältlige (regnum) Macht isch s 1076 zur Absetzig und Exkommunikazioon vom röömisch-dütsche Köönig Heinrich IV. dur e Bapst Gregor VII. choo. Im Januar 1077 isch dr Heinrich noch sinere Buess vor dr Burg Canossa (latiinisch Canusia) vom Gregor wider in d Sakramäntsgmäinschaft ufgnoo worde. Lang het dr Friide zwüschen em Köönig und em Bapst aber nid ghebt. In de Komflikt mit em Heinrich IV., wo denn entstande si, het d Mathilde vo 1080 aa iir ganzes milidäärische und materielle Potenziaal in dr Dienst vom Reformbapstdum gstellt. An iirem Hoof häi wääred em Investituurstrit e Hufe Verdriibeni Asüül gfunde und er het e kulturelli Blüeti erläbt. Au noch em Dood vom Gregor im Joor 1085 isch d Mathilde e wichdigi Understützere vo dr